પંચકુલા અને ચંદીગઢ બન્નેમાં સ્થિતિ હાલ ખૂબ જ ગંભીર છે. સાથે જ અર્ધસૈનિક બળની લગભગ 10 કંપનીઓ હાલ ચંદીગઢ અને પંચકુલામાં હાજર છે. સાથે જ રેપિડ એક્શન ફોર્સ અને કેન્દ્રીય રિર્ઝવ પોલીસ દળની 6 ટુકડી અને 2 ઇન્ડો તિબ્બતી સીમા પોલીસની ટુકડી અને સીઆરપીએફની ટુકડીઓ પણ હાજર છે. આ પોલીસદળમાં મોટી સંખ્યામાં મહિલા અધિકારીઓને પણ હાજર રાખવામાં આવી છે. એટલું નહીં ખાલી ચંદીગઢમાં જ 6 હજાર જવાનોને તેનાત કરવામાં આવ્યા છે. જેથી પરિસ્થિતિ વણસતા ત્વરિત પોલીસ દળ દ્વારા તેની પર કાબુ મેળવી શકાય.